Кара-Суу (Кочкор району)
Кара-Суу (Үч-Булак, Алкым, Кара-Ой) ― Кыргызстандын Нарын облусунун Кочкор районундагы айыл. Ак-Кыя айыл аймагына кирет.
Бишкек-Торугарт унаа жолунун боюнда, деңиз деңгээлинен 1855 м бийиктикте жайгашкан. Райондун административдик борбору ― Кочкор кыштагынан 7 км чыгыш тарапта. Балыкчы темир жол станциясынан 65 км. Кыштак 1938-жылы негизделген. Орто мектеп, китепкана, бала бакча, клуб, ФАП бар. Улуу Ата-Мекендик согушта курман болгондорго эстелик тургузулган.

Калкы 
Калкы - 3511 киши; негизинен мал менен алектенет.

Колдонулган адабияттар

 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Ак-Кыя айыл аймагы
Кыргызстандын кыштактары